ما شاء الله الواحد واضح ان هو يخرج يعني اخوة في الله بلاد كتير من هزا الباص بازن الله سبحانه وتعالى. يا رب تبقى عمرة اخوة في الله وحب في الله كده ويعني آآ يعني بقول مع اخواني ان شعار العام للعمرة القرآن غيرني ايه القرآن غيرني بقى في كلام النبي عليه الصلاة والسلام تحابوا
روح الله. تحابوا بروح الله. يبقى في حب وروح الله اللي هي القرآن. ايه؟ يعني نجتمع الحب في الله وعلى القرآن. تبقى عمرة اخوة في الله كده ان شاء الله بازن الله وتبقى عمرة
بكتاب الله بازن الله سبحانه وتعالى. بسم الله والصلاة والسلام على رسول الله. يعني اخواني واخواتي الف مبروك. يعني كل واحد فينا المفروض ان هو يفرح الوقتي مع اول لفة
بدأ السواب بازن الله سبحانه وتعالى. زي بالزبط اول ما بتخرج لصلاة الجماعة اول ما بتخرج من باب الشقة مع اول خطوة برة باب الشقة بيبدأ ثواب صلاة الجماعة من اول من وانت في الطريق مش من اول ما بتقول الله اكبر وانت واقف في الصف. فكذلك يا اخواني بازن الله سبحانه وتعالى ابشروا بدأ سواب العمرة بازن
الله سبحانه وتعالى. يعني احنا مش عايزين نعمل العمرة المرة دي برجلينا. عايزين نعمل العمرة بقلوبنا. عايزين وانت واحنا بنطوف نطوف بقلوبنا. وانت بتطوف تستشعر سيدنا ابراهيم في لحظة ما كان بيبني الكعبة دي طوبة طوبة. وانت بتصلي الركعتين عند المقام مقام ابراهيم عليه الصلاة والسلام. تستشعر وهو
رجليه بتحفر في المقام عشان النهارده انا وانت وانت نطلع نقول لبيك اللهم لبيك. وانت بتسعى بين الصفا والمروة وانت بين الصفا والمروة تستشعري السيدة هاجر. وهي انسانة لوحدها في ارض الحجاز دهيت وسط الجبال ووسط هزا المكان الموحش بتهرول
تدور على ميه تنقز بها حياة ابنها سيدنا اسماعيل وهو ينشغ يعني بيحتضر يعني كانه بيطلع في الروح وانت طالع على مدينة رسول الله صلى الله عليه وسلم زي كده يعني انتم طالعين على مدينة رسول الله صلى الله عليه وسلم. وانت طالع على المدينة يعني افرح بقى ان انت ربنا اختارك طالع من جدة للمدينة. نازل جدة
عارف ليه ؟ لانك انت هتمشي في طريق النبي عليه الصلاة والسلام في الهجرة. تستشعر بقى وانت رايح في الباص المكيف ان النبي عليه الصلاة والسلام كان رايح الطريق ده بس مش في
مكيف وكان رايح الطريق ده هو وهو مطلوب حيا او ميتا. كان رايح الطريق ده خمسميت كيلو متر في حر الشمس وفي الصحراء وانت هناك عيش بقلبك. مش عايزين نعمل العمرة دي برجلينا يا جماعة. عايزين نعمل العمرة دي بقلوبنا وعايزين نعيش بقلوبنا مع هذا المكان. قال تعالى ولما فصلت
قال ابوهم اني لاجد ريح يوسف. مين فينا بقى يقدر يقول الوقتي؟ اني لاجد ريح الكعبة. مين يقدر يقول واه ان ريح الجنة اني لاجد ريح الجنة دون هذه العمرة. تسع تيام. احنا كلنا طالعين تسعة او عشر تيام. العشر تيام دول ممكن ترجع منهم من اهل الفردوس الاعلى
وممكن ترجع يعني ايه طلعت شوية بس مش كتير. ممكن وممكن. يعني انت قدامك عشر تيام ممكن ترجع انسان تاني. متغير. علاقتك ربنا علاقة تانية مقامك عند الله مقام تاني. يبقى المفروض انك من اللحزة دي تنوي نية صادقة. تنوي نية قوية من هزه اللحزة. ملايين
بيسعوا بين الصفا والمروة يوميا. ولكن مين فيهم اللي ربنا بيقبله؟ فيه واحد بيعمل عمل صالح بياخد عشر اضعاف. وواحد بياخد سبعين ضعف. وواحد بياخد سبعميت ضعف انت رايحة تاخدي ميت الف ضعف. انت رايح في رحلة الى الله. سبحانه وتعالى. رحلة الاشواق يا جماعة. عايزين نعيش بقلوبنا مع هذه المعاني
مع معنى هدى للعالمين. هدى للعالمين احنا رايحين دلوقتي زي الدم اللي جاي كده من ايه من اعضاء الجسم اللي استهلكت الدم وبقى له ازرق ورايح للقلب بقى القلب يضخه على الرئة. يطهر ويلمع تاني كده ويبقى دم بيفور
احمر تاني كده ويضخ للجسم تاني. احنا رايحين ننضف بقى. احنا رايحين للمركز بتاع الارض كلها. رايحين لاول بيئة ايمان انشأت على وجه الارض لما سيدنا ادم نزل رايحين ننضف ونتطهر عشان نرجع بلادنا غير ما روحنا. يعني عشر تيام ممكن يفرقوا في حياتك. وانت الوقتي بدأت العمرة وانت الوقتي فعليا
بدأت العمرة من اول لفة عجلة اتوبيس. فين المصحف بتاعك ؟ خاتمة العمرة. مين اللي بدأ يا اخوانا الوقتي في اعمال العمرة؟ مين اللي بدأ دلوقتي في العبادة مين اللي بدأ الوقتي في الذكر؟ انتم رايحين دلوقتي المطار خدوا بالكم يا اخوانا ان يعني وانت داخل المطار مش هيدخلك من الباب غير لما تشوفها يا شيخ محمد؟ جواز السفر بتاعك
انك عندك جواز سفر اصلا. كزلك الرحلة للدار الاخرة. اول ما هتدخل القبر جواز سفرك ايه؟ اول حاجة من ربك وما دينك؟ ومن نبيك؟ جواز سفرك هناك وسلامة العقيدة بعد كده اول ما هتدخل من المطار يقول لك لو سمحت شنطك تعدي من على الجهاز. اه بقى يا ويله بقى اللي في شنطه ممنوعات. برضه يوم القيامة نفس الموضوع يا ويله
اللي هيتمسك بممنوعات. تخيلوا واحد اتمسك بمخدرات. تخيلوا واحد اتمسك بحاجة متهربة ده ده هيبقى موقفه ايه هنا؟ طب تخيلوا بقى واحد يوم القيامة اتمسك بممنوعات جوة الشنط بتاعته. اتمسك بمعاصي او بكبائر نفس الموضوع. انت دلوقتي في بروفة ليوم القيامة. بروفة اللي بعد كده
تدخل على بتاع على خلاص اول ما يفتحوا بقى الايه يفتحوا يديك الكارت اللي هتطلع به الطيارة يقول لك لو سمحت بقى فين التأشيرة؟ يوم ياما فيه تأشيرة برضو ما حدش هيدخل الجنة غير ببطاقة يتسالمها بعد العرض على الله. لازم تأشيرة ما حدش هيخرج كده. ويقول لك فين فين بقى تصريح السفر يا
تصريح السفر ده هو كمان. جواز سفر وآآ وتأشيرة وكمان تصريح سفر يقول لك يا حبيبي ما اصل انت مواطن في دولة والدولة دي لها حق عليك. والدولة دي لها جيش
ولازم تؤدي خدمة الجندية للجيش. انت اديت الجندية للدولة بتاعتك ولا لأ ؟ كذلك انت عندك دين يوم القيامة هتتسأل اديت الجندية لدينك ولا لأ ؟ اهو ده تصريح السفر بتاعك. بعد كده يقول لك يلا حط الشنط بتاعتك بقى عشان تتوزن عشان نشوف طبعا كل ما هيتقل الوزن تخاف الوقتي. يوم القيامة كل ما هيتقل الوزن هتعرف
هتفرح فمن ثقلت موازينه. فانت دلوقتي الشنط بتاعتك بقى وزنها عند ربنا ايه. اللي انت رايح بها للدار الاخرة. شنط الاعمال الصالحة بعد كده يقول لك اطلع بقى. الف مبروك بقى استنى الطيارة. تطلع بقى تدخل على الكافيتريات بقى والمنطقة المفتوحة في المطار. تلاقي بقى البمبوناية ام عشرين جنيه
الشيكولاتة ابو تسعين جنيه والتيشرت ابو خمسمية جنيه هو ايه ده يا ابني ما هو الاسعار دي هنا كده يا ليتني قدمت انت هتكتشف بقى ان في لحظة من اللحظات اسعار الحاجات المتاحة هتغلى اوي. الحسنة الوقتي سهلة اوي. سهل انك اما توصل المطار تجيب لك تلات اجزاء قرآن الوقتي. كل
في صفحة بحوالي ست الاف حسنة. يعني تخيل بقى ممكن تاخد لك كم حسنة على ما توصل المطار. غير ذكر الله غير الدعاء غير انت في كنف الله. انتم وفد الله يا جماعة. عارف
انتم وفد الله. اطلب يا ابني. اطلب. اطلب ليل نهار. اطلب ان الله لا يتعاظمه شيء اعطاه. ربنا ما عندوش حاجة اسمها ندتك كتير كفاية كده. ربنا ما عندوش حاجة ضعفوا عنده انه يديها العبد من العباد اطلب من الله سبحانه وتعالى. انت الان في كنف الله. انت الان وفد الله. سبحانه وتعالى. فتخيل
قدامك فرصة كبيرة اوي ما تضيعش ولا لحزة فيها. بعد كده بقى اللي ما كانش صلى بقى مغرب ولا عشاء ولا حاجة. لما بنبقى طالعين مع بعض. يلا يا جماعة استنونا عشان نصلي بقى في
المسجد اول ما طلعنا بقى مستنيين الطيارة. نصلي ما حدش بيستنى حد ليه ؟ كله قلقان. كله عايز يطمن ان هو خلص كل اللي وراه. برضو هييجي يوم القيامة ما حدش هيستنى حد
ما فيش حد هيقف عشان حد. اهو ده نموزج السفر نموزج للوقفة بين ايدين ربنا يوم القيامة بعد كده ندخل بقى التيارات. هتلاقي واحد طالع يارا رايح يصيف آآ في شواطئ نيس في فرنسا وهتلاقوا طيارة طالعة تركيا بقى رايح يتبسط هناك بقى وهتلاقوا طيارة طالع
مش عارف فين يشتغل وهتلاقوا طيارة طيارات كزلك يوم القيامة فيه طيارات طيارة طالعة الفردوس الاعلى الطيارة رايحة في جوار النبيين والصديقين. والشهداء طيارة رايحة في كنف الجنة. طيارة رايحة في ربض الجنة. كذلك حسب تزكرتك. حسب التزكرة اللي انت
يعني نحن الان في بروفة للدار الاخرة. ونحن الان في كنف الله ونحن الان وفد الله سبحانه وتعالى. اخواني في الله عايزين نعيش هزه اللحزات عزيمة عايزين نعيش العمرة دي عشر تيام في الجنة عشر تيام بقلوبنا مش برجلينا بنعمل عمرة بقلوبنا مش برجلينا استحضروا النية وركزوا
وفي كل كلمة اي حد من الدعاء الى الله سبحانه وتعالى اللهم لك الحمد الفوج ده رزقه واسع جدا. الفوج ده مليان دعاء. يعني الفوج ده نصه دعاء ومربين. فضل ومنة الله
الله سبحانه وتعالى دعاء دعاء بحق وحقيقي يعني اللهم لك الحمد. وناس على اهل علم واهل فضل واهل ديانة والله حاسبهم ولا نزكي على الله احدا. فعايزين نستفيد زي ما النبي
قال استمتعوا من هزا البيت. استمتع بقى. خليها عشرة ايام متعة دين كده بقى ومتعة ذكر ومتعة عبادة. عايزين ان شاء الله نشرب كل كلمة هنسمعها في العمرة دي وكل ساعة وكل دقيقة نستفيد بها ان شاء الله. ونبدأ حالا الخاتمة بتاعة العمرة. ان شاء الله بازن الله. يعني لعل الله سبحانه وتعالى يجعل العمرة دي
صحابنا في الدنيا كده ويوم القيامة بقى نلاقي نفسنا كده يعني داخلين مع النبي صلى الله عليه وسلم في الفردوس الاعلى. ويكون العمرة دي سبب من هزه الاسباب. جزاكم الله خيرا